EkBass/fiwiki-20250220-pages-articles huggingface dataset:
M/S Aurora

M/S Aurora () on Scandlines-varustamon omistama ro-ro-rahtialus. Aluksen on rakentanut raumalainen Rauma-Repola Oy vuonna 1982. Kuollutta painoa Auroralla on 13 090 tonnia. Alun perin aluksen nimi oli Arcturus. Alus on rekisteröity Saksan lipun alle ja sen kotisatama on Rostock. Nykyisin laiva on aikarahdattuna Transfennican Hangon ja Rostockin väliseen liikenteeseen. Auroran sisaraluksia ovat M/S Merchant ja M/S Vasaland. == Käyttöhistoria == 18\. tammikuuta 1982 alus laskettiin vesille. 11. kesäkuuta laiva sai nimen; Arcturus. 29. kesäkuuta 1982 Finska Ångfartygs hankki vastavalmistuneen aluksen omistukseensa ja rekisteröi sen Suomen lipun alle. Kotisatamaksi tuli Helsinki. Tämän jälkeen Finncarriers aloitti liikennöinnin aluksella, reitillä Helsinki–Kotka–Purfleet–Rotterdam. Joulukuun lopulla 1986 Finncarriers osti Arcturuksen. 23. joulukuuta 1991 Hafslund Transport osti aluksen ja se rekisteröitiin Hafslund Bulk 1:n omistukseen. Uusi omistaja liputti laivan Norjan lipun alle ja kotisatamaksi tuli Tønsberg. === Aurora === 27\. joulukuuta 1991 laiva sai nykyisen Aurora-nimensä, jonka jälkeen se aikarahdattiin Finncarriersin liikenteeseen. Toukokuussa 1992 Aurora sai uuden omistajan; norjalainen Actinor RoRo AS hankki aluksen. Kotisatama säilyi Tønsberginä. Kesällä 1995 alus aikarahdattiin DFDS A/S:n liikenteeseen, Harwichin ja Esbjergin välille. Tammikuusta 1996 joulukuuhun 1997 laiva oli aikarahdattuna Fred. Olsen & Co:n liikenteeseen, reitille Oslo–Immingham–Rotterdam–Hampuri–Zeebrugge. Tammikuussa 1998 Finncarriers vuokrasi laivan linjalle Helsinki–Kotka–Lyypekki–Rostock. Tammikuussa 1999 reitti vaihtui; Helsinki–Rauma–Gdynia–Rostock–Lyypekki. Tammikuussa 2004 Scandlines Estonia vuokrasi aluksen Helsingin ja Rostockin väliseen liikenteeseen. Marraskuussa Scandlines osti Auroran ja rekisteröi sen Saksan lipun alle. Kotisatamaksi tuli Rostock. Luovutus uudelle omistajalle tapahtui kuitenkin vasta 10. tammikuuta 2005, jonka jälkeen alus aikarahdattiin DFDS Tor Linen Zeebruggen ja Imminghamin väliseen liikenteeseen. Marraskuussa Aurora aikarahdattiin Transfennican liikenteeseen, linjalle Rauma–Lyypekki–Hanko. Lokakuussa 2007 alus siirtyi reitille Hanko–Rostock. == Lähteet == == Aiheesta muualla == *Fakta om Fartyg – M/S Arcturus Aurora Aurora Luokka:Rauma-Repolan valmistamat alukset
Glaukos (Sisyfoksen poika)

Glaukos (, ) oli kreikkalaisessa mytologiassa Korintin kuningas, Sisyfoksen ja Meropen poika. Hän oli myös Bellerofonin isä.Hyginus, Astronomica ii.21 (engl. käännös) Tarinan mukaan Glaukos suututti Afroditen; pyrkiessään saamaan hevosensa nopeammiksi hän kielsi niiltä tulemisen astutetuiksi. Niin kesken kilpa-ajojen Afrodite istutti Glaukoksen hevosiin vimman kuningas Peliaan hautajaisten aikana. Pillastuneet hevoset repivät Glaukoksen raajat irti ja nauttivat hänen lihaansa.Hyginus, Fabulae ccl (engl. käännös)Vergilius, Georgica iii.242–283 (engl. käännös) Hänen haamustaan tuli taraksippos, joka pelästytti hevosia Isthmian kisojen aikana. == Lähteet == Luokka:Kreikkalainen mytologia
Ilmar Kullam

Ilmar Kullam (, 15. kesäkuuta 1922 Tartto – 2. marraskuuta 2011 Tartto) oli virolainen koripalloilija, koripallovalmentaja, olympiamitalisti ja Euroopan mestari. Kullam saavutti olympiahopeaa Neuvostoliiton koripallomaajoukkueen pelaajana Helsingissä 1952. Euroopan mestaruuden hän voitti vuosina 1947, 1951 ja 1953. Kullam voitti pelaajana Neuvostoliiton mestaruuden vuonna 1949 ja Viron mestaruuden neljä kertaa. Vuosina 1960–1975 hän toimi Tartu Kalevin ja Viron maajoukkueen päävalmentajana. Kullamin Oksana-tytär avioitui keihäänheittäjä Heino Puusten kanssa. Kullam kuoli 2. marraskuuta 2011 Tartossa 89 vuoden iässä.Õhtuleht, viitattu 4.11.2011ERR Uudised == Lähteet == * Ilmar Kullam Bio, Stats and Results Olympics at Sports-Reference.com * === Viitteet === Luokka:Neuvostoliittolaiset koripalloilijat Luokka:Neuvostoliittolaiset koripallovalmentajat Luokka:Neuvostoliittolaiset olympiamitalistit Luokka:Virolaiset koripallovalmentajat Luokka:Virolaiset koripalloilijat Luokka:Vuonna 1922 syntyneet Luokka:Vuonna 2011 kuolleet
Heino Kruus

Heino Kruus (, 30. syyskuuta 1926 Tallinna – 24. kesäkuuta 2012) oli virolainen koripalloilija, olympiamitalisti ja Euroopan mestari sekä koripallovalmentaja. Kruus saavutti olympiahopeaa Neuvostoliiton koripallomaajoukkueen pelaajana Helsingissä 1952. Euroopan mestaruuden hän voitti vuosina 1951 ja 1953. Kruus voitti Neuvostoliiton mestaruuden vuonna 1949, jolloin hän myös ensi kerran nousi Neuvostoliiton maajoukkueeseen. Viron koripallomestaruuden hän voitti kolme kertaa pelaajana ja kolme kertaa valmentajana. Lisäksi hän voitti valmentajana yhden kerran Viron käsipallomestaruuden. Kruus opiskeli Tarton yliopiston liikuntatieteellisessä tiedekunnassa ja valmistui sieltä vuonna 1960. Hän toimi Kalev-seuran valmentajana vuodet 1954–1963 ja työskenteli vuodet 1963–1988 opettajana Tallinnan rakennusteknillisessä oppilaitoksessa (nyk. Tallinnan teknillinen korkeakoulu). Kruus kuoli 24. kesäkuuta 2012, 85-vuotiaana.Suri olümpiahõbe Heino Kruus postimees.ee == Lähteet == * * Eesti Entsüklopeedia 14, s. 189. (Tallinn 2000.) * Heino Kruus Bio, Stats and Results Olympics at Sports- Reference.com * Profiili delfi.ee === Viitteet === Luokka:Neuvostoliittolaiset koripalloilijat Luokka:Neuvostoliittolaiset olympiamitalistit Luokka:Virolaiset koripallovalmentajat Luokka:Virolaiset koripalloilijat Luokka:Vuonna 1926 syntyneet Luokka:Vuonna 2012 kuolleet
Joann Lõssov

Joann Lõssov (, 10. syyskuuta 1921 Tallinna – 3. elokuuta 2000 Tallinna) oli virolainen koripalloilija ja koripallovalmentaja. Lõssov saavutti Neuvostoliiton koripallomaajoukkueen pelaajana olympiahopeaa Helsingissä 1952. Euroopan mestaruuden hän voitti vuosina 1947 ja 1951. Lõssov voitti Neuvostoliiton mestaruuden vuonna 1949. Viron mestaruuden hän voitti yhteensä kymmenen kertaa koripallossa, käsipallossa, jääkiekossa ja pesäpallossa. Vuosina 1953–1958 Lõssov toimi Neuvostoliiton naisten koripallomaajoukkueen päävalmentajana. Hän oli Neuvostoliiton olympiakomitean jäsen vuosina 1951–1957. == Lähteet == * * Joann Lõssov Bio, Stats and Olympics Olympics at Sports-Reference.com Luokka:Neuvostoliittolaiset koripalloilijat Luokka:Neuvostoliittolaiset olympiamitalistit Luokka:Virolaiset koripallovalmentajat Luokka:Virolaiset koripalloilijat Luokka:Vuonna 1921 syntyneet Luokka:Vuonna 2000 kuolleet
Kristuksen kirkko (cutlerilaiset)

Jeesuksen Kristuksen kirkko () on eräs pienimmistä myöhempien aikojen pyhien liikkeeseen kuuluvista uskonnollisista yhdyskunnista. Yhteisö on saanut lisänimensä Alpheus Cutlerilta, joka oli eräs Joseph Smithin aikaisia Myöhempien aikojen pyhien Jeesuksen Kristuksen kirkon johtavia jäseniä. Hän kuului Nauvoon kaudella kirkon korkeaan neuvostoon. Nykyään kirkkoon kuuluu vain parisenkymmentä jäseniä ja sillä on yksi pieni seurakunta Independencessä, Missourissa Yhdysvalloissa. Hieman ennen kuolemaansa 27. kesäkuuta 1844 Joseph Smith lähetti Cutlerin tekemään lähetystyötä "laamanilaisten" eli intiaanien keskuuteen. Kun Brigham Young päätti johdattaa johtamansa yhteisön länteen, kohti Ison Suolajärven laaksoa, nykyistä Utahia, hän kutsui myös Cultlerin mukaansa. Tämä kuitenkin kieltäytyi, koska hän halusi saattaa loppuun intiaanien parissa tekemänsä lähetystyön. Tämä johti Cutlerin ja Youngin välien rikkoutumiseen. Cutler järjesti oman kirkkonsa, Smithin perustaman kirkon alkuperäisen nimen mukaan nimetyn "Kristuksen kirkon", Mantissa, Iowassa 19. syyskuuta 1853. Virallisesti yhteisö selittää, että Joseph Smith järjesti Kristuksen kirkon 6. huhtikuuta 1830 ja Cutler järjesti sen hajaannuksen jälkeen uudelleen 1853. 1860-luvulla Reorganisoidun myöhempien aikojen pyhien Jeesuksen Kristuksen kirkon lähetyssaarnaajia saapui cutlerilaisten yhteisöön. He selittivät Joseph Smithin pojan Joseph Smith III:n olevan profeetan oikea seuraaja, jolloin suuri osa cutlerilaisista kääntyi Reorganisoidun kirkon jäseniksi. Hieman ennen Cutlerin kuolemaa 10. elokuuta 1864 hänelle uskolliset kirkon jäsenet muuttivat Clitheralliin, Minnesotaan, koska Cutler oli nähnyt asiaa koskevan näyn. Huomattava osa heistä kääntyi kuitenkin Reorganisoidun kirkon jäseniksi. 1928 jäljelle jääneet Cutlerin seuraajat muuttivat Independenceen, Missouriin. Opillisesti cutlerilaiset seuraavat pitkälti Smithin kauden ilmoituksia. He eivät ole koskaan pitäneet moniavioisuuden lakia Jumalan ilmoituksena. Sen sijaan he noudattavat MAP-kirkon alkuaikoina käytössä ollutta omaisuuden yhteyttä eli ”Eenokin järjestystä”. Cutlerilaisilla on myös käytössään Nauvoon kauden endaumenttiseremonia, jonka he tosin panevat temppelin puuttuessa toimeen kirkossaan. Cutlerilaiset eivät kuitenkaan usko Myöhempien Aikojen Pyhien Jeesuksen Kristuksen kirkon tavoin iankaikkisen edistymisen lakiin, eli että Jumala on joskus ollut ihmisen kaltainen, ja että ihmisellä on mahdollisuus kehittyä jumalaksi. Cutlerilaisten Jeesuksen Kristuksen kirkko hyväksyy pyhiksi kirjoituksikseen Raamatun Joseph Smithin Innoitettuna käännöksenä, Mormonin kirjan sekä Oppi ja liitot-kirjan vuoden 1846 versiona. Kallisarvoista helmeä ei sinällään pidetä pyhänä kirjoituksena, mutta sen sisältämät Mooseksen kirja sekä Smithin innoitettu käännös Matteuksen evankeliumin 24. luvusta sisältyvät kirkon käyttämään Raamattuun. Uskonkappaleita ei pidetä sinällään inspiroituina tai sitovina, mutta käytännössä ne tiivistävät cutlerilaisten uskon sisällön. ==Aiheesta muualla== * Kirkon virallinen kotisivu, jossa nykyisin vain etusivu Luokka:Mormonistiset kirkkokunnat
Cheryl Chase

Cheryl Chase (s. 25. joulukuuta 1958 Manville, New Jersey) on yhdysvaltalainen ääninäyttelijä, joka tunnetaan parhaiten Annikan ääniroolistaan animaatiosarjassa Ipanat. ==Ura== Chase aloitteli uraansa 1990-luvulla tehden ääniä Ren ja Stimpy -animaatioon, sitä ennen hän kuitenkin sai pitkäaikaisimman ääniroolinsa Ipanat-animaatiosta. Chase ääninäytteli Annikaa vuosien 1991–2002 välisenä aikana ja oli mukana myös Ipanat-sarjaan perustuvissa elokuvissa ja videopeleissä. Vuonna 2003 hän jatkoi Annikan ääniroolissa Ipanoiden spin-off-sarjassa All Grown Up aina vuoteen 2006 asti. Ipanat ja All Grown Up -animaatioiden lisäksi Chase on ääninäytellyt animaatioissa, kuten Roni Neutroni, Random! Cartoons, Foster’s Home for Imaginary Friends ja dubannut muun muassa Dragon Ballia. ==Aiheesta muualla== * TV.com * Voice Chasers Luokka:Yhdysvaltalaiset ääninäyttelijät Luokka:Videopelien ääninäyttelijät Luokka:Vuonna 1958 syntyneet Luokka:Elävät henkilöt
New Protection

__NOTOC__ New Protection on power metal -yhtye Ride the Skyn ainoa studioalbumi. Se julkaistiin vuonna 2007 Nuclear Blastin kautta. == Kappaleet == # # # # # # # # # # # # # Make the Spirit Burn (Rajoitetun version bonuskappale) # Trail of Fame (Japanin bonuskappale) == Kokoonpano == * Bjørn Jansson – laulu * Benny Jansson – kitara, taustalaulu * Mathias Garnås – basso * Uli Kusch – rummut * Kaspar Dahlqvist – koskettimet == Arvostelut == * Allmusic: Allmusic review * Imperiumi: 8/10Levyarvostelu: Ride the Sky - New Protection Viitattu 25.10.2022. == Lähteet == == Aiheesta muualla == * * Luokka:Vuoden 2007 esikoisalbumit Luokka:Ruotsalaiset progressiiviset metallialbumit Luokka:Ruotsalaiset power metal -albumit Luokka:Saksalaiset power metal -albumit Luokka:Saksalaiset progressiiviset metallialbumit
Sekunti (intervalli)

Sekunti (, , , , ) on diatonisella asteikolla toonikasta lukien toinen intervalli. Pieni sekunti vastaa yhtä puolisävelaskelta (esimerkiksi C-duuriasteikolla e-f) ja suuri sekunti puolestaan yhtä kokosävelaskelta (esimerkiksi c-d). == Lähteet == Luokka:Intervallit
Anatoli Krikun

Anatoli Krikun (, s. 24. maaliskuuta 1948 Tartto) on virolainen kilpauransa päättänyt koripalloilija ja koripallovalmentaja, joka edusti maajoukkuetasolla Neuvostoliittoa. Krikun saavutti Neuvostoliiton joukkueessa olympiapronssia Méxicossa 1968. MM-kilpailuissa hän saavutti pronssia 1970, EM-kilpailuissa kultaa 1967 ja universiadeissa kultaa 1970. Viron mestaruuden Krikun voitti seitsemän kertaa. Pelaajauransa jälkeen hän toimi muun muassa Suomen maajoukkueen apuvalmentajana. Krikun jäi asumaan Suomeen ja valmensi muun muassa ToPossa ja Pussihukissa. Hän työskenteli Helmi Liiketalousopiston liikunnanopettajana.https://www.liiketalousopisto.fi/web/portfolio/legendan- vika-valmennus-urheiluoppilaitos-urheiluakatemia/ == Lähteet == * * Anatoli Krikun Bio, Stats and Results Olympics at Sports-Reference.com === Viitteet === == Aiheesta muualla == * Profiili FIBA Archive Luokka:Virolaiset koripallovalmentajat Luokka:Virolaiset koripalloilijat Luokka:Neuvostoliittolaiset koripalloilijat Luokka:Neuvostoliittolaiset olympiamitalistit Luokka:Vuonna 1948 syntyneet Luokka:Elävät henkilöt
Priit Tomson

Priit Tomson (, s. 3. marraskuuta 1942 Tallinna) on virolainen kilpauransa päättänyt koripalloilija, joka edusti maajoukkuetasolla Neuvostoliittoa. Tomson saavutti Neuvostoliiton pelaajana olympiapronssia Méxicossa 1968. Maailmanmestaruuden hän voitti vuosina 1967 ja 1974 ja sai lisäksi pronssia 1970. Euroopan mestaruuden hän voitti vuosina 1967, 1969 ja 1971. Universiadeissa hän voitti kultaa vuonna 1970 ja hopeaa 1965. Viron mestaruuden Tomson voitti kuusi kertaa vuosien 1961–1979 aikana. == Lähteet == * * Priit Tomson Bio, Stats and Results Olympics at Sports-Reference.com * Profiili fiba.com Luokka:Virolaiset koripalloilijat Luokka:Neuvostoliittolaiset koripalloilijat Luokka:Neuvostoliittolaiset olympiamitalistit Luokka:Vuonna 1942 syntyneet Luokka:Elävät henkilöt
Jaak Lipso

Jaak Lipso (18. huhtikuuta 1940 Tallinna – 3. maaliskuuta 2023) oli virolainen koripalloilija, joka edusti maajoukkuetasolla Neuvostoliittoa. Lipso saavutti Neuvostoliiton joukkueessa olympiahopeaa Tokiossa 1964 ja olympiapronssia Meksikossa 1968. Maailmanmestaruuden hän voitti vuonna 1967 ja sai lisäksi pronssia 1970. Euroopan mestaruuden hän voitti vuosina 1963, 1965 ja 1967. Euroopan cupin Lipso voitti moskovalaisseuransa riveissä vuosina 1963 ja 1969. Neuvostoliiton mestaruuden hän voitti kuudesti ja Neuvostoliiton Viron- miehityshallinnon eli Viron neuvostotasavallan mestaruuden viidesti. == Lähteet == * * Jaak Lipso Bio, Stats and Results Olympics at Sports- Reference.com * Profiili fiba.com * Profiili (olympialaiset) fiba.com === Viitteet === Luokka:Virolaiset koripalloilijat Luokka:Neuvostoliittolaiset koripalloilijat Luokka:Neuvostoliittolaiset olympiamitalistit Luokka:Vuonna 1940 syntyneet Luokka:Vuonna 2023 kuolleet
Geogolf

Geogolf on gps-navigointiin perustuva harrastus. Harrastaja arpoo itselleen GPSgames-palvelimella yhdeksän tai 18 satunnaista sijaintipaikkaa niin, että harrastajan lähtöpiste on halutun ympyrän keskipisteenä ja arvotut sijaintipaikat ympyrän säteen sisällä. Pelin tarkoitus on etsiä arvotut sijaintipaikat ja päästä mahdollisimman lähelle niitä. Pisteitä saa sen mukaan, kuinka lähelle sijaintipaikkoja pääsee. == Katso myös == * Geokätköily == Aiheesta muualla == * Gps-pelit * GPSgames Luokka:Retkeily
SS-divisioona Hitlerjugend

12\. SS-panssaridivisioona ”Hitlerjugend” oli saksalainen Waffen-SS:ään kuulunut, vuonna 1943 perustettu panssaridivisioona. Divisioonan miehistöaines värvättiin Hitler-Jugend-nuorisojärjestön vuonna 1926 syntyneistä jäsenistä, kun taas aliupseeristo ja upseeristo tulivat muista Waffen-SS-yksiköistä. Kesällä 1944 Hitlerjugend-divisioona otti osaa Normandian taisteluihin, jossa se sai tulikasteensa. Normandiassa divisioona puolustautui sitkeästi ja menestyksekkäästi ylivoimaista vihollista vastaan, mutta kärsi erittäin raskaat miehistö- ja kalustotappiot. Joulu–tammikuussa 1944–1945 divisioona osallistui ilman mainittavaa menestystä Ardennien taisteluun osana 6. SS- Panssariarmeijaa. Talvella ja keväällä 1945 divisioona taisteli itärintamalla Unkarissa ja Itävallassa, ottaen osaa muun muassa Budapestin motin vapautusyrityksiin ja operaatio Frühlingserwacheniin. 12. SS- panssaridivisioona antautui 8. toukokuuta 1945 yhdysvaltalaisille joukoille Enssin lähistöllä Itävallassa. Luokka:Waffen-SS:n panssaridivisioonat
Elizabeth Berridge

Elizabeth Berridge (s. 2. toukokuuta 1962) on yhdysvaltalainen näyttelijä, joka esitti Constanze Mozartin roolin elokuvassa Amadeus vuonna 1984. Berridge syntyi New Yorkin osavaltiossa sosiaalityöntekijä Mary L. o.s. Robinsonin ja lakimies George Berridgen tyttärenä. Hän on ollut maaliskuusta 2001 naimisissa näyttelijä Kevin Corriganin kanssa. Berridge valmistui Mamaroneck High Schoolista. Luokka:Yhdysvaltalaiset näyttelijät Luokka:Vuonna 1962 syntyneet Luokka:Elävät henkilöt
John Conyers

John Conyers, Jr. (16. toukokuuta 1929 Detroit, Michigan – 27. lokakuuta 2019Former Rep. John Conyers Dies At Age 90) oli yhdysvaltalainen demokraattisen puolueen poliitikko. Hän istui Yhdysvaltain edustajainhuoneessa Michiganista yhtämittaisesti vuodesta 1965 aina joulukuuhun 2017 saakka, jolloin hän erosi virastaan. Ero liittyi Convyersin entisten naispuolisten avustajien esittämiin ahdistelusyytöksiin, jotka Convyers itse kiisti. Convyers oli erotessaan pisimpään kongressiedustajana toiminut edustaja. Conyers valmistui Northwestern High Schoolista Detroitissa. Hän sai myöhemmin Bachelor of Artsin ja Bachelor of Laws arvot Wayne State Universitystä. Ennen kongressiin pääsemistään hän oli toiminut avustajana edustaja John Dingellille. Conyers oli Richard Nixonin vihollisten listan kolmantenatoista nimenä.https://www.enemieslist.info/list1.php == Lähteet == Luokka:Yhdysvaltain edustajainhuoneen jäsenet Luokka:Yhdysvaltalaiset demokraattipoliitikot Luokka:Yhdysvaltalaiset juristit Luokka:Afroamerikkalaiset Luokka:Vuonna 1929 syntyneet Luokka:Vuonna 2019 kuolleet
Yōichirō Nambu

Yōichirō Nambu (; 18. tammikuuta 1921 Tokio – 5. heinäkuuta 2015) oli japanilaistaustainen yhdysvaltalainen teoreettinen fyysikko. Nambu opiskeli Tokiossa. Hän toimi professorina Osakan yliopistossa ja Chicagon yliopistossa, jonka emeritusprofessori hän oli vuodesta 1991. Hänet valittiin Kansalliseen tiedeakatemiaan vuonna 1971. Nambulle myönnettiin useita huomattavia tunnustuksia, kuten National Medal of Science 1982, Max Planck -mitali 1985, Dirac-palkinto 1986 ja Wolfin palkinto 1994. 2008 Nambu sai Nobelin fysiikanpalkinnon yhdessä Makoto Kobayashin ja Toshihide Maskawan kanssa. Perusteluina Nambun palkitsemiseen oli spontaanin symmetriarikon löytäminen subatomisissa ilmiöissä.The Nobel Prize in Physics 2008 == Lähteet == Luokka:Japanilaiset fyysikot Luokka:Yhdysvaltalaiset fyysikot Luokka:Max Planck -mitalin saajat Luokka:Nobelin fysiikanpalkinnon saajat Luokka:Vuonna 1921 syntyneet Luokka:Vuonna 2015 kuolleet
Paul Fino

Paul Albert Fino (15. joulukuuta 1913 – 16. kesäkuuta 2009) oli yhdysvaltalainen republikaanisen puolueen poliitikko. Hän istui Yhdysvaltain edustajainhuoneen jäsenenä New Yorkista vuosina 1953–1968. Hän jätti edustajainhuoneen tultuaan valituksi New Yorkin korkeimman oikeuden tuomariksi. Fino syntyi New Yorkissa, valmistui St. John's Universityn lakikoulusta ja istui ennen liittovaltion kongressiin pääsemistään New Yorkin osavaltiollisessa senaatissa vuosina 1945–1950. == Lähteet == Luokka:Yhdysvaltain edustajainhuoneen jäsenet Luokka:Yhdysvaltalaiset republikaanipoliitikot Luokka:Yhdysvaltalaiset tuomarit Luokka:Vuonna 1913 syntyneet Luokka:Vuonna 2009 kuolleet
Charles Gubser

Charles Samuel Gubser (1. helmikuuta 1916 Gilroy, Kalifornia – 20. elokuuta 2011 Fresno, Kalifornia) oli yhdysvaltalainen republikaanisen puolueen poliitikko. Hän istui Yhdysvaltain edustajainhuoneen jäsenenä Kaliforniasta vuosina 1953–1974. Gubser syntyi Gilroyssä, Kaliforniassa, ja valmistui Kalifornian yliopistosta vuonna 1937. Hän ei ollut enää ehdolla vuonna 1974 aloittaneeseen kongressiin. ==Lähteet== Luokka:Yhdysvaltain edustajainhuoneen jäsenet Luokka:Yhdysvaltalaiset republikaanipoliitikot Luokka:Kalifornialaiset poliitikot Luokka:Vuonna 1916 syntyneet Luokka:Vuonna 2011 kuolleet
Bess Truman

Elizabeth Virginia Wallace "Bess" Truman (13. helmikuuta 1885 – 18. lokakuuta 1982) oli Yhdysvaltain presidentti Harry S. Trumanin puoliso ja Yhdysvaltain ensimmäinen nainen vuosina 1945–1953. Truman syntyi David Willock Wallacelle ja Margaret Elizabeth o.s. Gatesille Independencessä, Missourissa. Valmistuttuaan high schoolista hän jatkoi opintojaan Miss Barstow's Finishing School for Girlsissä Kansas Cityssä. Isän itsemurhan jälkeen vuonna 1903 hän palasi äitinsä kanssa Independenceen. Bess Wallave ja Harry S. Truman olivat luokkakavereita jo alakoulussa. Koulun päättymisen jälkeen he eivät kuitenkaan tavanneet lähes kymmeneen vuoteen. Truman ja silloinen Wallace menivät naimisiin 28. kesäkuuta 1919. Heidän tyttärensä Margaret Truman syntyi 17. helmikuuta 1924; jo aiemmin pari oli saanut kaksi kuolleena syntynyttä lasta. Harry S. Trumanista tuli senaattori vuonna 1935 ja perhe muutti Washington D.C:hen. Vuonna 1940 hänet valittiin toiselle kaudelle, ja vuonna 1944 varapresidentiksi. Huhtikuussa 1945 presidentti Franklin Roosevelt kuoli, ja Trumanit nousivat presidenttipariksi. Vuonna 1948 Bess Truman ei olisi halunnut miehensä asettuvan ehdokkaaksi, mutta osallistui sitten urheasti tämän kampanjaan. Vuonna 1952 hänellä oli suuri vaikutus siihen, ettei Truman tavoitellut enää toista kokonaista kautta. Trumanit jättivät Valkoisen talon vuonna 1953 ja palasivat Independenceen. Miehensä kuoltua 1972 rouva Truman eli vielä kymmenen vuotta pääosin hiljaiseloa – hän on saavuttamallaan 97 vuodella Yhdysvaltain kaikkien aikojen pitkäikäisin ensimmäinen nainen. == Lähteet == == Aiheesta muualla == Luokka:Yhdysvaltain ensimmäiset naiset Luokka:Yhdysvaltain varapresidenttien puolisot Luokka:Vuonna 1885 syntyneet Luokka:Vuonna 1982 kuolleet
Robert Ashley

Robert Ashley (28. maaliskuuta 1930 Ann Arbor, Michigan – 3. maaliskuuta 2014) oli yhdysvaltalainen säveltäjä. Hänet tunnetaan varsinkin modernistisista, englanninkielisistä oopperoistaan. Ashley syntyi Ann Arborissa, Michiganissa. Hän opiskeli Ross Lee Finneyn johdolla Michiganin yliopistossa sekä Manhattan School of Musicissa. Hän nousi vuonna 1969 San Francisco Tape Music Centerin johtajaksi. ==Lähteet== Luokka:Yhdysvaltalaiset säveltäjät Luokka:Vuonna 1930 syntyneet Luokka:Vuonna 2014 kuolleet
Ross Lee Finney

Ross Lee Finney (23. joulukuuta 1906 Wells, Minnesota – 4. helmikuuta 1997) oli yhdysvaltalainen säveltäjä. Hän opetti pitkään Michiganin yliopistossa. Finney opiskeli Nadia Boulangerin, Edward Burlingame Hillin, Alban Bergin ja Roger Sessionsin johdolla ja opetti myöhemmin itse muiden muassa Leslie Bassettia, George Crumbia, Roger Reynoldsia sekä Robert Ashleyta. Finney kuoli 90-vuotiaana. Hänen musiikkituotantoonsa kuuluu muun muassa neljä sinfoniaa, kahdeksan jousikvartettoa ja konserttoja. Luokka:Yhdysvaltalaiset säveltäjät Luokka:Vuonna 1906 syntyneet Luokka:Vuonna 1997 kuolleet
Chus Lampreave

María Jesús ”Chus” Lampreave (11. joulukuuta 1930 Madrid – 4. huhtikuuta 2016 Almería) oli espanjalainen näyttelijä. Lampreave teki ensiesiintymisensä elokuvassa vuonna 1958. Myöhemmällä urallaan hän tuli tunnetuksi varsinkin Pedro Almodóvarin elokuvista. Lampreave voitti Goya-palkinnon vuonna 1993 ja oli Cannesin elokuvajuhlien paras naisnäyttelijä vuonna 2006. Hän teki Almodóvarin lisäksi yhteistyötä muun muassa Luis García Berlangan kanssa. == Lähteet == == Aiheesta muualla == * Luokka:Espanjalaiset näyttelijät Luokka:Vuonna 1930 syntyneet Luokka:Vuonna 2016 kuolleet
Nowy Sącz

Nowy Sącz on kaupunki Kaakkois-Puolassa. Vuonna 2013 siellä oli noin 84 000 asukasta.Powiat Nowy Sącz (Urban County, Poland) - population statistics, map and location == Historia == Kaupungin perusti 8. marraskuuta 1292 Böömin kuningas Wenceslaus II, vanhan Kamienican kylän paikalle. Kaupungin läpi kulki ikivanha kauppareitti Meripihkatie, joka yhdisti Välimeren Itämereen. Kaupunki tuhoutui tulipalossa 1611 melkein kokonaan, ja sen merkitys väheni myös käytyjen sotien jälkeen. Kaupungissa on 1300-luvulta peräisin olevan linnan rauniot. Linna tuhoutui toisen maailmansodan aikana. Nowy Sącz oli vuosina 1975–1998 Nowy Sączin voivodikunnan hallinnollinen keskus. Nykyisin kaupungin ongelmana on noin 20 prosentin työttömyys. ==Lähteet== ==Aiheesta muualla== *Kaupungin verkkosivusto Luokka:Vähä-Puolan voivodikunnan kaupungit‎ Luokka:Vähä-Puolan piirikunnat
Étienne Davignon

Varakreivi Étienne Davignon (s. 4. lokakuuta 1932) on belgialainen poliitikko ja liikemies, joka oli Euroopan komission jäsen vuosina 1977–1985, josta varapuheenjohtajana vuodesta 1981 alkaen. Tätä ennen hän johti Kansainvälistä energiajärjestöä vuosina 1974-1977. Étienne Davignon syntyi diplomaattiperheeseen Budapestissa ja sai tohtorinarvon lainopissa Leuvenin katolisesta yliopistosta. Hän on myöhemmin toiminut Bilderberg-kokousten puheenjohtajana. Davignon on luonut myös huomattavan uran liikemiehenä. Hän johti Société Générale de Belgique -pankkia vuosina 1989–2001. Hän on Brussels Airlinesin hallituksen puheenjohtaja sekä useiden muiden yritysten hallituksen jäsen. Davignon osallistui lukuisiin Bilderberg-ryhmän kokouksiin ja toimi sen ohjausryhmässä. Davignonin mukaan Bilderberg-ryhmä toimi euron kätilönähttp://www.taloussanomat.fi/politiikka/2013/09/02/professori-motlle- bilderberg-oli-luomassa-euroa/201312021/12. == Lähteet == == Aiheesta muualla == * Luokka:Belgialaiset poliitikot Luokka:Belgialaiset liikemiehet Luokka:Belgialaiset EU-komissaarit Luokka:Vuonna 1932 syntyneet Luokka:Elävät henkilöt
Eric Bentley

Eric Bentley (14. syyskuuta 1916 Bolton – 5. elokuuta 2020Eric Bentley, Critic Who Provoked Lovers of Broadway, Dies at 103) oli englantilais- yhdysvaltalainen teatteriarvostelija, näytelmäkirjailija ja kielenkääntäjä. Hän kuului Yhdysvaltain taiteiden ja kirjallisuuden akatemiaan vuodesta 1990. Bentley syntyi Englannissa mutta sai Yhdysvaltain kansalaisuuden vuonna 1948 ja loi uransa siellä. Hän aloitti vuonna 1953 opettamisen Columbian yliopistossa ja tuli 1950-luvulla tunnetuksi myös työstään The New Republic -lehdessä. Bentley oli avoimesti homoseksuaali vuodesta 1969, ja New York Timesin haastattelussa 12. marraskuuta 2006 hän kertoi olleensa ennen 53 vuoden ikää kahdesti naimisissa. Hänet kelpuutettiin American Theatre Hall of Fameen New Yorkissa vuonna 1998. == Julkaisuja == === Arvosteluja === * A Century of Hero Worship (1944) * The Playwright As Thinker (1946) * Bernard Shaw (1947) * What Is Theatre? (1956) * The Life of the Drama (1964) * Theater of War (1972) * Brecht Commentaries (1981) * Thinking About the Playwright (1987) === Näytelmiä === * Are You Now or Have You Ever Been (1972) * Lord Alfred's Lover (1979) == Lähteet == Luokka:Yhdysvaltalaiset näytelmäkirjailijat Luokka:Yhdysvaltalaiset kriitikot Luokka:Yhdysvaltalaiset kielenkääntäjät Luokka:Yli satavuotiaiksi eläneet yhdysvaltalaiset Luokka:Vuonna 1916 syntyneet Luokka:Vuonna 2020 kuolleet
Roman Týce

Roman Týce (s. 7. toukokuuta 1977) on tšekkiläinen jalkapalloilija, joka pelasi kotimaansa lisäksi yli kymmenen vuotta Saksassa edustaen siellä 1860 Müncheniä ja SpVgg Unterhachingia. Ammattilaisuransa Týce aloitti vuonna 1994 Sparta Prahan joukkueessa, jossa hän pelasi 17 ottelua. Týce kuului Tšekin joukkueeseen EM-kilpailuissa 2004. Maajoukkueessa Týce debytoi vuonna 1999. Hän pelasi 25 maaottelua ja teki niissä yhden maalin. Týce oli pelipaikaltaan keskikenttäpelaaja ja pituudeltaan 177-senttimetrinen. == Seurat == Vuodet Seura Ottelut Maalit 1995–1996 Sparta Praha 17 0 1996–1998 Slovan Liberec 48 4 1998–2007 1860 München 137 7 2007–2011 SpVgg Unterhaching == Aiheesta muualla == * http://www.sportovci.cz/php/sportovec.php?sid=001000600 * http://www.lequipe.fr/Football/FootballFicheJoueur8206.html Luokka:Tšekkiläiset jalkapalloilijat Luokka:Vuonna 1977 syntyneet Luokka:Elävät henkilöt
Konarak

Konarak (, ; kirjoitetaan myös muodoissa Konark tai Konarkahttp://whc.unesco.org/archive/advisory_body_evaluation/246.pdf) on pieni kaupunki Odishan osavaltiossa, Intiassa, Bengalinlahden rannalla, 65 kilometriä Bhubaneswarista. Paikkakunta tunnetaan parhaiten 1200-luvulta peräisin olevasta Aurinkotemppelistään, joka valittiin Unescon maailmanperintöluetteloon vuonna 1984. == Lähteet == == Aiheesta muualla == Luokka:Odishan kaupungit
Fantomas

Fantomas, Fantômas voi tarkoittaa seuraavia: * Fantomas, ranskalainen rikosromaanisarja ja elokuvasarja **Fantomas, Louis Feuilladen ohjaama elokuvasarja 1913–1914 *André Hunebellen ohjaamat elokuvat **Fantomas – sadan naamion mies (Fantômas), 1964 **Fantomas nauraa kuolemalle (Fantômas se déchaîne), 1965 **Fantomas uhkaa maailmaa (Fantômas contre Scotland Yard), 1967 * Fantômas, Kaliforniassa perustettu metallimusiikkiyhtye ** Fantômas, yhtyeen ensimmäinen albumi
Kullervo Järvinen

Kullervo Armas Järvinen (6. elokuuta 1936 Tampere – 6. lokakuuta 2009 Tampere) oli suomalainen runoilija ja luovan kirjoittamisen opettaja. Järvinen julkaisi 1960-luvulla kaksi runokokoelmaa, esikoiskokoelman Mukulakiviin vuonna 1964 ja tätä seuranneen Elementit vuonna 1966. Kolmatta kokoelmaa saatiin odottaa miltei neljäkymmentä vuotta. Sonninkorven blues ilmestyi vuonna 2002 ja se asettiin Runeberg-palkinto -ehdokkaaksi. Kirjoittamisen ohella Järvinen teki pitkän rupeaman kirjoittamisen opettajana 1980-luvun alusta lähtien. Hän oli myös yksi Tampereella toimivan Viita-akatemian perustajajäsenistä. Omien sanojensa mukaan Järvinen upposi kirjoittajakouluttamiseen niin intensiivisesti, että ei kokenut enää tarvetta kirjoittaa itse. Mutta mikä hänen varsinainen ammattinsa oli, runoilija vai opettaja, sitä Järvinen ei koskaan osannut kunnolla määritellä. Lauri Viidan tavoin myös Järvinen oli kotoisin Pispalasta. == Teoksia == * Mukulakiviin : runoja. WSOY 1964 * Elementit : runoja. WSOY 1966 * Lyyrinen dialogi Aila Meriluodon ja Lauri Viidan runoista. Tampereen Teatteri 1999 * Sonnikorven blues. Like, Helsinki 2002 == Toimitustöitä == * Pispalasta : Pispalan Tarmo 1932-1982 ; toim. Kullervo Järvinen. 1982 * Mielentilat : Tampereen työväenopiston lyriikan ryhmä 1988-1989 ; toimittanut Kullervo Järvinen ; kirjoittajat Eeva Liisa Eronen ym. ; kuvat Pekka Pakula, Aarne Hallikainen. Tampereen työväenopisto, Tampere 1989 * Alue 93 : Hämeen läänin kirjoittajien antologia ; kirjoittajat Marja Eklund ym., toimituskunta Kullervo Järvinen ym. Hämeen läänin taidetoimikunta, Hämeenlinna 1993 ==Lähteet== * *Tampere.fi *Pispala.fi Luokka:Suomalaiset runoilijat Luokka:Vuonna 1936 syntyneet Luokka:Vuonna 2009 kuolleet
Monika Bejnar

Monika Bejnar (s. 10. maaliskuuta 1981 Tarnów) on puolalainen pikajuoksija, joka kilpailee pääasiassa 200 metrillä ja 400 metrillä. Bejnar oli mukana Puolan pitkän viestin joukkueessa, jossa Puola sijoittui viidenneksi. Bejnar on myös moninkertainen Puolan mestari. Hän on 173 cm pitkä ja painaa 57 kg. == Ennätykset == * 100m: 11,58 (2006) * 200m: 22,91 (2006) * 400m: 51,68 (2005) == Saavutuksia == * EM-pronssia pitkästä viestistä 2006 * Puolan mestari vuosina 2003, 2004, 2006, 2008 * 4. sija pitkästä viestistä junioreiden MM- kilpailuissa 2000 * 5. sija pitkästä viestistä Olympialaisissa 2004 * 4. sija 200 metriltä EM-kilpailuissa 2006 * 6. sija 400 metriltä EM-kilpailuissa 2006 == Aiheesta muualla == * * http://www.olimpijski.pl/294_17346.html Luokka:Puolalaiset pikajuoksijat Luokka:Vuonna 1981 syntyneet Luokka:Elävät henkilöt
Tappava ase 2

Tappava ase 2 () on vuonna 1989 ensi-iltansa saanut toimintaelokuva. Elokuvan ohjasi Richard Donner ja pääosissa ovat Mel Gibson sekä Danny Glover. Elokuva on jatko-osa vuonna 1987 ensi-iltansa saaneelle Tappavalle aseelle. Elokuva kertoo poliisikaksikosta Martin Riggsistä ja Roger Murtaughista, jotka ovat huumeita ja rahaa salakuljettavan rikollisjärjestön jäljillä. Tämän tehtävän lisäksi he saavat suojelukseensa rääväsuisen ja koko ajan puhuvan todistajan, Leo Getzin. == Näyttelijät == == Lähteet == ==Aiheesta muualla== *Leffatykin arvostelu Luokka:Tappava ase -elokuvat Luokka:Richard Donnerin ohjaamat elokuvat Luokka:Vuoden 1989 yhdysvaltalaiset elokuvat Luokka:Warner Brosin elokuvat
Kerävoltti

Kerävoltti, yleisin eri volttityypeistä, on yleinen liike trampoliini- ja telinevoimistelussa. Maasta tehdessä kerävoltissa juostaan ja juoksun jälkeen ponnistetaan korkealle. Ilmassa on tarkoitus pyöriä ikään kuin tekisi kuperkeikan, joka kuitenkin pyörii huomattavasti nopeammin ja sulavammin, sekä nimensä mukaisesti kerässä, joka on volttia tehdessä tärkeää turvallisuuden ja onnistumisen kannalta. Kerävoltti on teknisesti helppo liike. Kerävolttia harjoitellessa täytyy muistaa turvallisuus ja vaihe kerrallaan etenevä harjoittelu. == Kerävoltin tekniikka == Kerävoltissa on tärkeää sisäistää tekniikka ennen käytännön harjoittelua. Maalla voi harjoitella kerävoltti- linkkareita, jolloin linkkareiden aikana kerävoltin asento tulee tutuksi. Kerävoltin opeus ilmassa riippuu siitä, miten ponnistat trampoliinilta ja kuinka paljon temppua ilmassa pyörität. == Kerävoltin asento == Kerävoltin asento on hieman selkä pyöreänä, jalat vartalon läheisyydessä, pää leuassa kiinni ja kädet tiukasti jalkojen vierellä kiinni. Päätä ei laiteta jalkojen väliin, mutta sen täytyy pysyä koko ajan kiinni leuassa. Kerävoltti pyöritetään ilmassa niin sanotussa pommiasennossa mutta huomattavasti siistimmin ja hallitummin. === Kerävoltin avaus === Kerävoltti avataan lantio suorassa maahan. Ilmassa pyörimisen aikana on hyvä katsoa jalkojen välistä, milloin näet maan. Kun näet maan ollessasi ilmassa, valmistaudu avaamaan kerävolttia. Muista tulla aina lantio suorassa, ja hartiat takana alas. Polvet eivät saa olla suorana, vaan on hyvä tulla alas joustavassa asennossa, jossa polvet ovat koukussa. Halutessasi voit avata kerävoltin niin, että kun avaat lantion, jätät kädet vartalon vierelle tai sitten tuot ne lantiota avatessasi sivulle. == Kerävoltti puolellakierteellä == Kun hallitset kerävoltin, voit kokeilla kerävolttia puolikierteellä. Kerävoltti puolikierteellä toimii samalla tavalla kuin kerävoltti mutta kun näet maan, lasket toista olkapäätä alemmaksi ja käännät lantiota siihen suuntaan. Jos lasket siis vasenta olkapäätä alas, käännät vasemmalla vartalosi. Käännöksessä lantion tulee olla suorana, ja kädet vartalon vieressä. Kerävoltti puolikierteellä vaatii paljon harjoittelua, mutta ajan ja harjoituksen myötä temppu rupeaa onnistumaan. Luokka:Voimistelu
Basilica Julia

Basilica Julia oli antiikin Rooman Forum Romanumilla sijainnut suuri hallimainen julkinen rakennus, jota käytettiin kokouspaikkana. Sen rakennutti Julius Caesar vuonna 46 eaa. Gallian sodasta sotasaaliiksi saamillaan varoilla. Augustus saattoi rakennustyöt päätökseen ja nimesi sen ottoisänsä sukunimen mukaan. Basilica Julia paloi pian valmistumisensa jälkeen, mutta se korjattiin vuonna 12. Diocletianus korjautti sen uudelleen vuonna 283. Basilica Julia oli yksi roomalaisten suosituimmista kohtauspaikoista. Sen lattiasta on löydetty siihen raaputettuja pelilautoja ja graffiteja. http://www.sights.seindal.dk/sight/165_Basilica_Julia.html Nykyisin Basilica Julia on raunioina, mutta sen ulkonäkö tunnetaan kuitenkin hyvin antiikin lähteiden perusteella. == Historiaa == Osana rakennusohjelmaansa Julius Caesar puratti paikalla olleen Basilica Sempronian ja määräsi tilalle rakennettavaksi uuden ja hienomman rakennuksen. Myös paikalla olleet pienet myymälärakennukset purettiin. Rakennus oli kesken vielä Caesarin murhan aikoihin ja se saatiin valmiiksi vasta Augustuksen aikoina. Se jouduttiin rakentamaan pian uudelleen, sillä se tuhoutui tulipalossa pian valmistumisensa jälkeen. Rakennuksessa pidettiin oikeudenkäyntejä ja kokouksia ja sen tiloja pystyttiin jakamaan liikuteltavilla puisilla väliseinillä. Siellä oli myös tiloja kaupungin hallintovirkamiehille. Kooltaan rakennus oli suuri. Sen nousi Forumin toritasosta itäpuolelta seitsemän porrasaskelmaa ja pengerrysten ansiosta länsipuolelta kaksi porrasaskelmaa. Sen pituus oli 101 metriä ja leveys 49 metriä. Keskushalli, jota ympäröivät myymälät oli 82 metriä pitkä ja 18 metriä leveä. Keskushallin korkeus oli kolme kerrosta. Basilica Julia paloi vuonna 283 ja kärsi suuria vaurioita. Keisari Diocletianus määräsi sen korjattavaksi. Sen tuhoutuminen alkoi kun visigootit Alarikin johdolla ryöstivät Rooman vuonna 410. Sen jälkeen basilican ehjäksi jääneessä osassa tiedetään olleen kirkko 600–700-luvuilla. Sen jälkeen se hylättiin lopullisesti ja sen rakennuskivet käytettiin uudisrakennuksiin. Aikanaan loistelias rakennus hävisi lähes täydellisesti. Paikalla tehtiin kaivauksia 1800-luvulla ja esiin saatiin pieni pätkä tiiliseinää, lattia ja patsaiden jalustoja. Alue on nykyään aidattu. == Lähteet == == Aiheesta muualla == * http://www.digitales- forum-romanum.de/gebaeude/basilica-iulia/ * http://www.roma- antiqua.de/antikes_rom/forum_romanum/basilica_iulia Luokka:Antiikin Rooman kaupungin rakennukset ja rakennelmat Luokka:Basilikat (arkkitehtuuri) Luokka:Forum Romanum
Konarakin aurinkotemppeli

thumb|275px|"Konarakin pyörä" Konarakin aurinkotemppeli on Intiassa Konarakin (kaupungin nimi kirjoitetaan toisinaan myös muodossa Konark tai Konarka) kaupungissa sijaitseva 1200-luvulla rakennettu aurinkojumala Suryalle omistettu temppeli. Temppeli valittiin Unescon maailmanperintöluetteloon vuonna 1984. Temppelin rakennutti kuningas Narasimhadeva. Se on suunniteltu suurten hevoskärryjen muotoon: vaunut, jota vetää seitsemän hevosta ja jossa on 12 suurta pyörää, kantavat auringonjumala Suryaa.http://www.konark.nic.in/index.htm == Lähteet == == Aiheesta muualla == * Kohde maailmanperintöluettelossa * Viralliset kotisivut Luokka:Unescon maailmanperintökohteet Intiassa Luokka:Uskonnolliset rakennukset Intiassa Luokka:Odisha
Kainuun Jazzkevät

Kainuun Jazzkevät oli Kajaanissa ja sen ympäristössä keväisin pidettävä jazzfestivaali. Tapahtuma pidettiin ensimmäisen kerran vuonna 1984. Festivaalilla on esiintynyt vuosien saatossa lukuisia alan kotimaisia ja ulkomaisia huippuja, kuten mm. Dizzy Gillespie vuonna 1989. Tapahtumalla on ollut koko sen historian aikana lukuisia järjestäjiä, joista viimeinen on ollut vuodesta 2006 lähtien Kainuun Jazzkevät Oy. Kajaanin kaupunki on vuosittain avustanut tapahtumaa taloudellisesti ja tapahtuma kuuluukin kaupungin kärkitapahtumiin. ==2007 festivaali== Vuoden 2007 festivaalin esiintyjäkaartiin kuuluivat mm. Jorma Kääriäinen, Sami Saari, Värttinä ja Sakari Kukko. Päätapahtuma pidettiin Kauppatorille rakennetussa suuressa teltassa ja muita tapahtumia paikallisissa ravintoloissa. ==2008 festivaali== Vuoden 2008 festivaali päätettiin perua, koska sopivaa esiintymispaikkaa ei löytynyt.Kainuun Sanomat 14.4.2008. ==Lähteet== *Kainuun Jazzkevään verkkosivut === Viitteet === Luokka:Entiset jazztapahtumat Suomessa Luokka:Kajaanin tapahtumat
Tappava ase 3

Tappava ase 3 () on vuonna 1992 ensi-iltansa saanut toimintaelokuva. Elokuvan ohjasi Richard Donner ja pääosissa ovat Mel Gibson sekä Danny Glover. Tappava ase 3 on jatko-osa vuonna 1987 valmistuneelle Tappavalle aseelle ja 1989 valmistuneelle Tappava ase 2:lle. Elokuvassa Martin Riggs ja Roger Murtaugh ovat rikolliseksi ryhtyneen entisen poliisin jäljillä. Myös edellisestä elokuvasta tuttu Leo Getz on mukana seikkailussa. == Näyttelijät == == Lähteet == ==Aiheesta muualla== *Leffatykin arvostelu Luokka:Tappava ase -elokuvat Luokka:Richard Donnerin ohjaamat elokuvat Luokka:Vuoden 1992 yhdysvaltalaiset elokuvat Luokka:Warner Brosin elokuvat
Asko Laurila

Asko Juhani Laurila (s. 1. tammikuuta 1946 Nivala) on suomalainen kirjailija. Laurila sai J. H. Erkon palkinnon esikoisteoksestaan Aurinko ja omenapuu (1976). == Teokset == * Aurinko ja omenapuu: runoja. WSOY 1976 * Pyöreä virta : runoja. WSOY 1979 * Kehityksen panttivanki, romaani. WSOY 1981 * Kiilopääkoivun ilmasto. WSOY 1983 == Palkinnot == * J. H. Erkon palkinto 1976 == Lähteet == * Luokka:Suomalaiset kirjailijat Luokka:Vuonna 1946 syntyneet Luokka:Elävät henkilöt
Sauli Sarkanen

Sauli Ilari Sarkanen (s. 21. kesäkuuta 1951 Tuusula) on suomalainen runoilija. Sarkanen käsittelee runoissaan erityisesti luontoa ja ihmisen suhdetta luontoon. Hän on ollut nuoresta asti kiinnostunut linnuista ja on julkaissut lintu- ja luontoaiheisia artikkeleita ja tutkimuksia mm. Suomen Luonnossa, Linnut-lehdessä ja Ornis Fennicassa. Sarkanen on työskennellyt myös elokuva- alalla, ja hän on tehnyt useita lyhytelokuvia. Toiminut tutkijana ja suunnittelijana Metsähallituksessa. Nykyisin vapaa kirjoittaja. == Teokset == * Miksi annan ääneni, runoja. WSOY 1975 * Joku on käsitellyt tätä maailmaa, runoja. WSOY 1976 * Neidonvaippa, runoja. WSOY 1978 * Elämän nautinnot, runoja. Sanasato 2016 * Paarmalintu, runoja. Kootut runot, sisältää myös uuden kokoelman Paarmalintu. Sanasato 2017 * Jänissaari, runoja. Sanasato 2018 *Kun tulet hiljaa, runoja. Sanasato 2019 *Kunnollista elämää, runoja. Sanarengas 2020. Osuudet luontokirjoissa: Uhanalaiset. Toim. Ilkka Koivisto. Weilin&G;öös 1981. Sauli Sarkanen (valkoselkätikka). ISBN 951-35-2572-4 Lintuharrastusopas. Toim. J.Tiainen & Patrick Hublin. Lintutieteellisten Yhdistys Liitto & Luonto Liitto. 1981. S. Sarkanen & T. Hurme (Tikkojen mielenkiintoinen maailma). ISBN 951-95462-1-9 Maailman uhanalaiset eläimet. Suomi. Toim. Ilkka Koivisto. Weilin & Göös 1992. Sauli Sarkanen (valkoselkätikka). ISBN 951-35-4685-3 == Lähteet == * Suomen kirjailijat tietokanta * Luokka:Suomalaiset runoilijat Luokka:Vuonna 1951 syntyneet Luokka:Elävät henkilöt
Ikuisesti nuori

Ikuisesti nuori (Forever Young) on vuonna 1992 ensi-iltansa saanut draamaelokuva. Elokuvan ohjasi Steve Miner ja pääosissa ovat Mel Gibson, Jamie Lee Curtis ja Elijah Wood. == Juoni == Elokuva sijoittuu vuoteen 1939 ja kertoo miehestä nimeltä Daniel McCormick. Daniel on murheen murtama, sillä hänen tyttöystävänsä Helen on vaipunut koomaan, eikä Danielin elämällä ole enää tarkoitusta. Hänen ystävänsä, tiedemies Harry Finlay on kehittänyt syväjäädytyksen mahdollistavan laitteen, ja murheellinen Daniel suostuu mahdollisista seurauksista piittaamatta koekaniiniksi. Vuonna 1992 nuori poika nimeltä Nat Cooper löytää varaston perältä oudon kapselin, jonka sisällä on jäätynyt mies. Nat katkaisee jäädytystilan vahingossa, ja Daniel herää vuosikymmeniä kestäneestä syväjäädytyksestään. Hän majoittuu Natin ja tämän yksinhuoltajaäidin Clairen luokse asumaan. Daniel rakastuu Claireen, ja hänen ja Natin välille syntyy isä-poikasuhde. Muuttunut maailma on ainutlaatuinen ja outo Danielille, joka ei ole aiemmin nähnyt edes televisiota. Daniel alkaa vanheta nopeasti, koska jäädytystila pitää ihmisen nuorena vain hetkellisesti. Daniel vanhenee 53 vuodella muutamassa päivässä ja muuttuu vanhukseksi. Lopulta hän löytää entisen tyttöystävänsä Helenin, joka on vuosikymmeniä aiemmin herännyt koomastaan. Heidän rakkautensa ei ole kuluneena aikana hiipunut, ja he päätyvät yhteen elämään viimeisiä vuosiaan yhdessä. == Näyttelijät == == Arvioita == Video-oppaassa vuodelta 1994 Bello Romano kutsui elokuvaa sympaattiseksi koko perheen hömpäksi ja antoi sille kolme tähteä viidestä, mikä vastaa sanallista arviota ”hyvä”. == Lähteet == == Aiheesta muualla == * Luokka:Yhdysvaltalaiset draamaelokuvat Luokka:Vuoden 1992 yhdysvaltalaiset elokuvat Luokka:Steve Minerin ohjaamat elokuvat Luokka:Warner Brosin elokuvat Luokka:Elokuvat ilmailusta
Eira Stenberg

Eira Margot Helene Stenberg (s. 8. huhtikuuta 1943, Tampere) on suomalainen Helsingissä asuva kirjailija. Stenbergin vanhemmat olivat diplomiekonomi ja KHT-tilintarkastaja Emil Gösta Arvid Stenberg ja Toini Kyllikki Reponen. Hän on opiskellut elokuvadramaturgiaa Helsingissä ja suorittanut humanististen tieteiden kandidaatin tutkinnon 1968. == Teoksia == * Kapina huoneessa, runoja. Tammi 1966 * Rakkauden pasifismit, runoja. Tammi 1967 * Sydämen altto seitsemännessä taivaassa ja alakuloisuuden kentillä, kuunnelma. 1968 * Talo Kolikkokadulla, lastenkirja. Tammi 1970 * Hyvää huomenta, tv-näytelmä. 1970 * Suutari Joonaksen iltapäivä, M. A. Nummisen lastenlaululevyn sanoituksia. 1971 * Kirje parantolasta, tv-näytelmä. 1973 * Ihmispuu: tarinoita luonnosta ja ihmisluonnosta, lastenkirja. Tammi 1977 * Vedenalainen silta, runoja. Tammi 1979 * Erokirja, runoja. Tammi 1980 * Parrakas madonna, runoja. Tammi 1983 * Paratiisin vangit, romaani. Tammi 1984 * Laululoora, TV-näytelmä. 1986 * Häikäisy, romaani. Tammi 1987 * Kuun puutarhat, romaani. Gummerus 1990 * Gulliverin tytär, romaani. Tammi 1993 * Halun ikoni, runoja. Tammi 1997 * Aberystwyth, Poetryfest 99, päiväkirjamuistiinpanoja Walesilaiselta runofestivaalilta. 2000 * Siksi seurustelen varkaiden kanssa, runoja. 2002 * Runot 1966–2002. Tammi 2003 * Oven takana, romaani. Tammi 2005 == Palkintoja == * J. H. Erkon palkinto 1966 * Uudet kirjat -kerhon tunnustuspalkinto 1985 * Valtion kirjallisuuspalkinto 1985 * Finlandia-palkinto ehdokas 1990 * Suuren suomalaisen kirjakerhon tunnustuspalkinto 1993 * Eino Leinon palkinto 2007 == Lähteet == * Kuka kukin on 2007, s. 966. Helsinki 2006. ISBN 951-1-20606-0 * Suomen kirjailijat -tietokanta (Arkistoitu linkki) * Sanojen Aika – Eira Stenberg. == Aiheesta muualla == * Eira Stenbergin runoja Electric Verses -verkkoantologiassa. * Luokka:Suomalaiset runoilijat Luokka:Suomalaiset kirjailijat Luokka:Eino Leinon palkinnon saajat Luokka:Vuonna 1943 syntyneet Luokka:Elävät henkilöt
Michael Sheen

Michael Sheen (s. 5. helmikuuta 1969 Newport, Gwent) on walesilainen näyttelijä, joka tunnetaan muun muassa roolistaan Tony Blairina elokuvissa The Deal (2003) ja The Queen (2006). Sheen seurusteli näyttelijä Kate Beckinsalen kanssa vuosina 1995–2003. Heillä on vuonna 1999 syntynyt tytär. Sheenille myönnettiin brittiläinen OBE-arvo vuonna 2009, mutta hän luopui siitä vuonna 2017, koska walesilaisena hän ei voinut hyväksyä sitä, että Walesin prinssin arvonimi annetaan aina englantilaiselle kruununperilliselle. == Filmografia == Vuosi Nimi Rooli Huomioita 1993 Gallowglass Joe TV-elokuva 1995 Othello Lodovico 1996 Mary Reilly – isäntänä tri Jekyll Bradshaw 1997 Wilde Robbie Ross 1998 Lost in France Owen TV-elokuva 2002 Heartlands Colin 2002 Valkoinen sulka William Trench 2003 Bright Young Things Miles 2003 Varjojen valtakunta Lucian 2003 The Deal Tony Blair TV-elokuva 2003 Aikamatka Lordi Oliver de Vannes 2004 Vetovoiman lait Thorne Jamison 2004 Dirty Filthy Love Mark Furness TV-elokuva 2004 The Banker Pankkiiri Lyhytelokuva 2005 Dead Long Enough Harry Jones 2005 Kingdom of Heaven – Taivas maan päällä Pappi 2005 The Open Doors Framton Nuttel Lyhytelokuva 2005 League of Gentlemen’s Apocalypse Jeremy Dyson 2006 Underworld: Evolution Lucian 2006 Kenneth Williams: Fantabulosa! Kenneth Williams TV-elokuva 2006 The Queen Tony Blair Ehdokkuus 2006 Ancient Rome: The Rise and Fall of an Empire Nero TV-sarja, 6 jaksoa 2006 HG Wells: War with the World H. G. Wells TV-elokuva 2006 Blood Diamond – veritimantti Simmons 2007 Music Within Art Honeyman 2007 Airlock Or How To Say Goodbye In Space Adam Banton Lyhytelokuva 2008 Frost/Nixon David Frost Ehdokkuus 2009 Underworld: Rise of the Lycans Lucian 2009 Twilight – Uusikuu Aro 2009 The Damned United Brian Clough 2009 Unthinkable Steven Younger 2010 Liisa Ihmemaassa Valkoinen kani 2010 The Special Relationship Tony Blair 2010 Tron: Perintö Castor 2011 Midnight in Paris Paul Bates Doctor Who House 2012 Twilight – Aamunkoi osa 2 Aro 2015 Kaukana maailman menosta Wiliam Boldwood 2016 Passengers Arthur 2019 Good Omens Aziraphale TV-sarja, 6 jaksoa 2020 Eläintohtori Dolittle Blair Müdfly Elokuva == Lähteet == == Aiheesta muualla == * Luokka:Walesilaiset näyttelijät Luokka:Vuonna 1969 syntyneet Luokka:Elävät henkilöt Luokka:Seulonnan keskeiset artikkelit
Ivana Brkljačić

Ivana Brkljačić (s. 25. tammikuuta 1983 Villingen-Schwenningen, Saksa) on kroatialainen moukarinheittäjä. Brkljačićin suurimmat saavutukset ovat junioreiden MM-kulta vuosilta 2000 ja 2002. Hän oli myös mukana olympiakisoissa 2000, missä hän sijoittui finaalissa yhdenneksitoista. Hänen ennätyksensä on 75,08, minkä hän heitti kesäkuussa 2007 Varsovassa. ==MM-kisat 2007== Brkljačić lähti yhtenä suurimmista voittajasuosikeista MM-kisoihin 2007. Hän heittikin karsinnan 1. kierroksella tuloksen 74,83, mutta epäonnistui finaalissa jääden yhdenneksitoista. ==Saavutuksia== Vuosi Kilpailu Paikka Sijoitus 1999 Alle 18-v. MM-kilpailut Bydgoszcz, Puola pronssia 2000 Olympialaiset Sydney, Australia 11. 2000 Junioreiden MM-kilpailut Santiago, Chile kultaa 2001 Junioreiden EM-kilpailut Grosseto, Italia kultaa 2001 MM- kilpailut Edmonton, Kanada 8. 2002 Junioreiden MM-kilpailut Kingston, Jamaika kultaa 2005 Euroopan talviheittocup Mersin, Turkki 1. 2006 IAAF:n yleisurheilufinaali Stuttgart, Saksa 4. 2007 MM-kilpailut Osaka, Japani 11. 2007 IAAF:n yleisurheilufinaali Stuttgart, Saksa 2. 2008 IAAF:n yleisurheilufinaali Stuttgart, Saksa 4. ==Aiheesta muualla== * Luokka:Kroatialaiset moukarinheittäjät Luokka:Vuonna 1983 syntyneet Luokka:Elävät henkilöt